Kamu bisa jelasin ke aku soal Dinasti Ayubiyyah dalam bahasa melayu?

Dinasti Ayubiyyah adalah dinasti orang Islam dari bangsa Kurd yang memerintah Mesir, Syria, Yaman (kecuali untuk Pergunungan Utara), Dyarbakr, Makkah, Hijaz dan utara Iraq pada abad ke-12 dan 13. Ayubiyyah juga dikenali sebagai Ayoubites, Ayyoubites, Ayoubides atau Ayyoubides.

Dinasti Ayubiyyah diasaskan oleh Salahuddin Al-Ayubbi (Salah al-Din), di mana, bersama bapa saudaranya Asaduddin Shirkuh, menakluk Mesir untuk Raja Zangi Nur ad-Din dari Damsyik pada 1169. Nama ini datang dari ayah Salahuddin yang juga abang kepada Asaduddin Shirkuh, Najm ad-Din Ayyub. Pada tahun 1171M, Salahuddin berjaya menggulingkan khalifah Khilafah Fatimiyyah terakhir, tetapi dia beransur menjadi renggang dari bekas tuannya. Walaupun Khilafah Fatimiyyah berjaya digulingkan, Salahuddin masih mengahdapi perlawanan dari pengikutnya. Dikatakan bahawa lebih 50000 tentera Sudan memberontak, tetapi berjaya dipatahkan oleh Salahuddin dan Al-Adil. Salahuddin juga terpaksa menghapi pakatan yang terdiri daripada orang [[Sudan],Turkmen,sebilangan kecil Kurdish, pembesar dan panglima Khilafah Fatimiyyah, pasukan Frank dan raja Sicilly di Jerusalem namun pakatan in akhirnya berjaya dikalahkan. Apabila Nur ad-Din meninggal pada 1173M, Salahuddin mengisytiharkan perang terhadap anak lelaki muda Nur ad-Din, As-Salih Ismail, dan menawan Damsyik. Ismail melarikan diri ke Aleppo, di mana dia terus berjuang hingga terbunuhan pada 1181. Selepas ini, Salahuddin mengambil alih kawasan pedalaman sehingga seluruh Syria, dan menakluki Jezirah di Utara Iraq. Pencapaian terhebatnya, adalah mengalahkan tentera salib dalam Pertempuran Hattin dan penaklukan Baitulmuqaddis pada tahun 1187M. Salahuddin meninggal pada tahun 1193M, sebaik selepas menandatangani satu perjanjian dengan Richard I dari England yang memberi kawasan pesisiran dari Ascalan ke Antioch kepada kawalan tentera salib.

Berikutan kematian Salahuddin, anak lelakinya jatuh bertengkar atas pembahagian empayar. Anak-anaknya seperti:

•al-Malik Al-Afdal menguasai Damascus dan selatan Syam